**อย. เตือนระวังไส้กรอกจีนเถื่อน พบลักลอบนำเข้า**

**แนะไม่ควรซื้อ หรือนำมาบริโภค**

**เภสัชกรเลิศชาย เลิศวุฒิ รองเลขาธิการคณะกรรมการอาหารและยา** เปิดเผยว่า ตามทีมีข่าวผ่านทาง  
สื่อออนไลน์ว่า หน่วยงาน DLD-Quarantine and Inspection K9 unit ของกรมปศุสัตว์ ได้ทำการตรวจยึดสินค้า  
ไส้กรอกหมูลักลอบนำเข้าจากประเทศจีนนั้น สำนักงานคณะกรรมการอาหารและยา (อย.) ขอชี้แจงว่า ไส้กรอกหมู  
ที่ลักลอบนำเข้ามานั้น เป็นผลิตภัณฑ์อาหารที่ไม่ได้ขอเลขสารบบอาหารและไม่แสดงฉลากตามกฎหมาย โดยผู้นำเข้า หากนำเข้ามาเพื่อจำหน่ายโดยไม่ได้รับอนุญาต จะมีโทษจำคุกไม่เกิน 3 ปี หรือปรับไม่เกิน 30,000 บาท หรือ ทั้งจำทั้งปรับ และหากพบการแสดงฉลากไม่ถูกต้อง จะมีโทษปรับไม่เกิน 30,000 บาท ทั้งนี้ อย. ได้เก็บตัวอย่างส่งตรวจวิเคราะห์แล้ว จะดำเนินคดีเพิ่มเติมต่อไป

จึงขอเตือนให้ประชาชนเลือกซื้อผลิตภัณฑ์ไส้กรอกที่มาจากแหล่งน่าเชื่อถือ มีฉลากแจ้งข้อมูลสำคัญ ได้แก่ เลขสารบบอาหาร ผู้ผลิต ส่วนประกอบ วิธีรับประทาน และติดตามข้อมูลข่าวสารจากอย. โดยเฉพาะการแจ้ง  
ผลการตรวจวิเคราะห์อาหาร ทั้งนี้ หลีกเลี่ยงการบริโภคอาหารที่มีการแจ้งเตือนว่ามีการปนเปื้อนหรือไม่ปลอดภัย  
ในการบริโภค และไม่ควรรับประทานอาหารดิบหรือผ่านความร้อนไม่เพียงพอ

หากมีข้อสงสัย หรือพบการกระทำฝ่าฝืนกฎหมายให้แจ้ง สายด่วน อย. 1556, ศูนย์เฝ้าระวังและรับเรื่องร้องเรียนผลิตภัณฑ์สุขภาพ (ศรป.) โทร. 0 2590 7354-5, กองอาหาร โทร. 0 2590 7252 หรือ สำนักงานสาธารณสุขทั่วประเทศ **รองเลขาธิการฯ กล่าวในที่สุด**

**-------------------------------------------------------------------------------------**

**วันที่เผยแพร่ข่าว 17 กรกฎาคม 2566 ข่าวแจก 142 / ปีงบประมาณ พ.ศ. 2566**